IARSCRÍBHINN IV

STAIDREAMH COMHIOMLÁN CSEC

Réamhrá

Soláthraíonn staidreamh um eisiúintí urrús atá bunaithe ar an mBunachar Sonraí Lárnaithe um Urrúis (CSDB) comhiomláin stoic agus sreafa ar eisiúintí urrús arna ndéanamh ag cónaitheoirí na mBallstát a bhfuil an euro mar airgeadra acu (dá ngairtear ‘Ballstáit an limistéir euro’ anseo feasta) agus na mBallstát nach bhfuil an euro mar airgeadra acu (na ‘Ballstáit nach bhfuil sa limistéar euro’ anseo feasta) i ngach airgeadra, agus ag cónaitheoirí na coda eile den domhan (RoW) in euro, arna mhiondealú de réir earnála an eisitheora, an chineáil ionstraime, cineál ráta úis, aibíochta, agus airgeadra na hainmníochta.

Tá bainc cheannais náisiúnta na mBallstát a bhfuil an euro mar airgeadra acu (dá ngairtear ‘BCNanna’ anseo feasta) freagrach as staidreamh comhiomlán CSEC a bhaineann le heisitheoirí a bhfuil cónaí orthu ina dtíortha a fhíorú. Tá an BCE freagrach as staidreamh comhiomlán CSEC a bhaineann le heisitheoirí a bhfuil cónaí orthu lasmuigh den limistéar euro a fhíorú, mura rud é go bhfuil BCN de chuid Ballstáit nach bhfuil an euro mar airgeadra aige (‘BCN nach bhfuil sa limistéar euro’ anseo feasta) tar éis glacadh leis an bhfreagracht as staidreamh comhiomlán CSEC a bhaineann le heisitheoirí a bhfuil cónaí orthu ina Bhallstát a fhíorú.

Leanann an mhodheolaíocht chun staidreamh comhiomlán CSEC a thiomsú chomh gar agus is féidir na caighdeáin idirnáisiúnta atá sainmhínithe i ‘Lámhleabhar ar Staidreamh Urrúis’ an Bhainc um Shocraíochtaí Idirnáisiúnta, an Bhainc Cheannais Eorpaigh (BCE) agus an Chiste Airgeadaíochta Idirnáisiúnta (1) agus i CCE 2010 (2). Leagtar béim shonrach ar chásanna eisceachtúla ina imíonn an mhodheolaíocht ó na caighdeáin staidrimh seo. Saineofar rialacha mionsonraithe ríomh CSEC sa treoir tiomsaithe a chomhaontóidh Coiste Staidrimh CEBC agus a fhoilseofar ar shuíomh gréasáin BCE.

1. Cumhdach agus aicmithe

1.1 Cónaitheacht an eisitheora: Cumhdaíonn staidreamh comhiomlán CSEC eisiúintí ó chónaitheoirí Ballstát atá sa limistéar euro agus ó chónaitheoirí Ballstát nach bhfuil sa limistéar euro, i ngach airgeadra, chomh maith le eisiúintí ó chónaitheoirí an ROW in euro. Déantar eisiúintí ó chónaitheoirí Ballstát atá sa limistéar euro agus/ Ballstát nach bhfuil sa limistéar euro a mhiondealú de réir tíre eisitheora agus de réir critéar eile. Ina theannta sin, cumhdaíonn comhiomláin an limistéir euro agus comhiomláin ar leibhéal an Aontais eisiúintí ó institiúidí fornáisiúnta a mheastar a bheith ina gcónaí sa limistéar euro agus san Aontas ina iomláine faoi seach.

1.2 Earnálacha Cumhdaíonn staidreamh comhiomlán CSEC eisiúintí ó na n-earnálacha eisitheoirí seo a leanas: — S1: geilleagar iomlán (gach earnáil le chéile) — S11: corparáidí neamhairgeadais — S12: corparáidí airgeadais — S121: bainc cheannais — S122: corparáidí glactha taisce seachas an banc ceannais — S12M: corparáidí airgeadais seachas corparáidí glactha taisce — S12P: corparáidí airgeadais seachas corparáidí glactha taisce, corparáidí árachais agus cistí pinsin — S124: cistí infheistíochta ciste margaidh neamhairgid — S125: idirghabhálaithe airgeadais eile, seachas corparáidí árachais agus cistí pinsin — S125A: corparáidí um meáin airgeadais atá i mbun idirbhearta urrúsaithe — S125W: idirghabhálaithe airgeadais eile, seachas corparáidí árachais agus cistí pinsin (gan corparáidí um meáin airgeadais atá i mbun idirbhearta urrúsaithe a áireamh) — S126: corparáidí cúntacha airgeadais — S127: institiúidí airgeadais faoi chuing agus iasachtóirí airgid — S12Q: corparáidí árachais agus cistí pinsin — S13: rialtas ginearálta eile — S1311: rialtas láir (gan cistí slándála sóisialta a áireamh) — S13M: rialtas stáit agus rialtas áitúil (gan cistí slándála sóisialta a áireamh) — S1314: cistí slándála sóisialta — S1M: teaghlaigh agus institiúidí neamhbhrabúis a fhónann do theaghlaigh

1.3 Cineál ionstraime: Cumhdaíonn staidreamh comhiomlán CSEC eisiúintí urrús fiachais agus scaireanna liostaithe Cumhdaíonn staidreamh comhiomlán CSEC eisiúintí urrús fiachais agus scaireanna liostaithe ( 3 ) . Eisiatar eisiúintí scaireanna neamhliostaithe, cothromais eile, scaireanna/aonaid arna n-eisiúint ag cistí margaidh airgid (CMA) agus scaireanna/aonaid arna n-eisiúint ag cistí infheistíochta neamh-CMA. Ní áirítear le heisiúintí urrús fiachais agus scaireanna liostaithe ach urrúis arna sainaithint le cód Uimhir Idirnáisiúnta Aitheantais Urrús (ISIN). Eisiatar ionstraimí doshannta lena n-áirítear iasachtaí, idirbhearta urrúis mar chuid de chomhaontuithe athcheannaigh, agus infheistíochtaí an rialtais i gcaipiteal eagraíochtaí idirnáisiúnta a bhunaítear go dleathach mar chorparáidí le scairchaipiteal.

1.4 Cineál ráta úis : Cumhdaíonn staidreamh comhiomlán CSEC eisiúint urrús fiachais de gach cineál ráta úis agus na miondealuithe seo a leanas orthu: — Cúpón seasta: Urrúis fiachais a bhfuil na híocaíochtaí cúpóin ainmniúla conarthacha socraithe ina leith ag an dáta eisiúna i dtéarmaí airgeadra na hainmníochta ar feadh shaolré an urrúis fiachais agus a bhfuil aisíocaíocht na príomhshuime socraithe ina leith ag an dáta eisithe i dtéarmaí airgeadra na hainmníochta agus ama. Áirítear leis seo urrúis fiachais chéimnithe a bhfuil cúpóin éagsúla réamhshocruithe ina leith ag an dáta eisithe ar feadh shaolré an urrúis. — Cúpón nialasach: Urrúis fiachais íocaíochta aonair gan aon íocaíochtaí cúpóin a dhíoltar ag lascaine de ghnáth. — Ráta athraitheach atá nasctha le boilsciú: Urrúis fiachais a bhfuil íocaíochtaí cúpóin nó príomhshuime nasctha le hinnéacsanna praghsanna ina leith. — Ráta athraitheach atá nasctha le ráta úis: Urrúis fiachais a bhfuil íocaíochtaí cúpóin nó príomhshuime nasctha ina leith le tagarmharcanna ráta úis nó le torthaí bannaí. — Ráta athraitheach atá nasctha le praghas sócmhainne: Urrúis fiachais a bhfuil íocaíochtaí cúpóin nó príomhshuime nasctha ina leith le haon sócmhainní airgeadais, tráchtearraí nó innéacsanna eile atá difriúil ó innéacsanna praghsanna nó tagarmharcanna ráta úis. Áirítear leis sin urrúis fiachais atá nasctha le bascaeid urrús, airgeadraí, imeachtaí gnó amhail mainneachtainí eisitheora, agus cineálacha eile sócmhainní nó imeachtaí. Aicmítear urrúis fiachais a bhfuil cúpón athraitheach iontu mar aon le cúpón seasta faoin gcatagóir ráta úis athraitheach ábhartha.

1.5 Aibíocht: Cumhdaíonn staidreamh comhiomlán CSEC eisiúintí urrús fiachais de gach aibíocht. Déanann an miondealú aibíochta d’eisiúintí urrús fiachais urrúis fiachais a aicmiú de réir aibíochta bunaidh agus go pointe áirithe de réir aibíochta iarmharaí.

1.6 Airgeadra na hainmníochta Clúdaíonn staidreamh comhiomlán CSEC eisiúintí arna ndéanamh ag cónaitheoirí atá sa limistéar euro arna miondealú de réir euro agus ‘airgeadraí eile’, eisiúintí ó chónaitheoirí Ballstát nach bhfuil sa limistéar euro arna miondealú de réir euro, ‘airgeadra náisiúnta seachas an euro’ agus ‘airgeadraí eile’, agus eisiúintí ó chónaitheoirí RoW in euro. Tugtar sa tábla thíos achoimre ar na miondealuithe airgeadra. Airgeadra na hainmníochta Eisiúintí ó chónaitheoirí atá sa limistéar euro Eisiúintí ó chónaitheoirí Ballstát nach bhfuil sa limistéar euro Eisiúintí ó chónaitheoirí RoW In euro ✓ ✓ ✓ In airgeadra náisiúnta seachas an euro N/B ✓ In airgeadraí eile ✓ ✓

2. Coincheapa stoic agus sreafaí

Soláthraíonn staidreamh comhiomlán CSEC faisnéis maidir le stoic (i.e. shuimeanna gan íoc) agus sreafaí (i.e. eisiúintí comhlána, fuascailtí, athluachálacha, agus athruithe eile ar mhéid, lena n-áirítear athaicmithe). Léirítear leis an chothromóid thíos an nasc idir stoic agus sreafaí:

Stoic (t) = Stoic (t-1) + Eisiúintí Comhlána (t) - Fuascailtí (t) + Athluachálacha (t) + Athruithe eile ar mhéid (t)

2.1 Stoic: Cumhdaítear le staidreamh comhiomlán CSEC ar stoic suíomhanna urrús fiachais agus scaireanna liostaithe atá gan íoc ag deireadh na tréimhse tagartha.

2.2 . Ní mór eisiúintí urrús is féidir a chomhshó ina n-ionstraimí eile níos déanaí a thaifeadadh mar eisiúintí ina gcatagóir ionstraime bunaidh; ar chomhshó iad, déanfar iad a thaifeadadh mar ionstraim atá fuascailte ón gcatagóir ionstraime seo, agus déanfar an méid céanna a láimhseáil mar eisiúintí comhlána i gcatagóir nua. Eisiúintí comhlána: Cumhdaítear le staidreamh comhiomlán CSEC ar eisiúintí comhlána eisiúintí nua urrús fiachais agus scaireanna liostaithe le linn na tréimhse tagartha. Tagraíonn eisiúintí don chás ina ndíolann eisitheoir urrúis fiachais nuachruthaithe nó scaireanna liostaithe le sealbhóirí. Meastar urrús a bheith eisithe nuair a aistríonn an t-eisitheoir chuig sealbhóir é, de ghnáth mar mhalairt ar airgeadra nó taiscí inaistrithe, nó nuair a eisítear go héifeachtach é ach go bhfuil sé coinnithe ag an eisitheoir bunaidh ( 4 ) . Ina theannta sin, maidir le comhiomláin ar urrúis fiachais ar luach ainmniúil agus ar luach an mhargaidh, áirítear ús fabhraithe in eisiúintí comhlána freisin. Ní thaifeadtar eisiúintí comhlána i gcás liostaithe aonair corparáide ar stocmhalartán i gcás nach dtiomsaítear caipiteal n ( 5 ) Ní mór eisiúintí urrús is féidir a chomhshó ina n-ionstraimí eile níos déanaí a thaifeadadh mar eisiúintí ina gcatagóir ionstraime bunaidh; ar chomhshó iad, déanfar iad a thaifeadadh mar ionstraim atá fuascailte ón gcatagóir ionstraime seo, agus déanfar an méid céanna a láimhseáil mar eisiúintí comhlána i gcatagóir nua.

2.3 Fuascailtí: Cumhdaítear le staidreamh comhiomlán CSEC ar fhuascailtí cealluithe urrús fiachais agus scaireanna liostaithe le linn na tréimhse tagartha. Áirítear le fuascailtí urrúis fiachais a bhfuil a ndáta aibíochta sroichte acu nó atá fuascailte go luath, chomh maith le scaireanna liostaithe a cuireadh ar ceal go foirmiúil. Ina theannta sin, maidir le comhiomláin urrús fiachais ar luach ainmniúil agus ar luach an mhargaidh, áirítear cúpón íoctha in fhuascailtí freisin. Ní thaifeadtar fuascailtí i gcás díliostú aonair ó stocmhalartán Cumhdaítear le staidreamh comhiomlán CSEC ar fhuascailtí cealluithe urrús fiachais agus scaireanna liostaithe le linn na tréimhse tagartha. Áirítear le fuascailtí urrúis fiachais a bhfuil a ndáta aibíochta sroichte acu nó atá fuascailte go luath, chomh maith le scaireanna liostaithe a cuireadh ar ceal go foirmiúil. Ina theannta sin, maidir le comhiomláin urrús fiachais ar luach ainmniúil agus ar luach an mhargaidh, áirítear cúpón íoctha in fhuascailtí freisin. Ní thaifeadtar fuascailtí i gcás díliostú aonair ó stocmhalartán ( 6 )

2.4 Athluachálacha: Cumhdaítear le staidreamh comhiomlán CSEC i ndáil le athluachálacha le haghaidh urrús fiachais agus scaireanna liostaithe a fabhraíodh le linn na tréimhse tagartha. D’fhéadfadh athluachálacha tarlú mar thoradh ar fhorbairtí sa mhargadh ar phraghsanna agus ar rátaí malairte.

2.5 Athruithe eile ar mhéid : Cumhdaíonn staidreamh comhiomlán CSEC i ndáil le hathruithe eile ar mhéid athruithe eile ar mhéid urrús fiachais agus scaireanna liostaithe mar gheall ar athruithe ar chainníocht nó ar shaintréithe fisiceacha urrús nó ar athruithe ar aicmiú urrús. Cuimsíonn athruithe ar aicmiú athruithe ar earnáil institiúideach an eisitheora, athruithe ar an réimse tagartha ina bhfuil sainchónaí ar eisitheoir, athruithe ar struchtúr na n-aonad institiúideach, agus athruithe ar aicmiú sócmhainní. Díorthaítear athruithe eile ar an mhéid mar iarmhairt ón gcothromóid sreafaí-stoic. Saineofar rialacha mionsonraithe ríomha i ndáil le stoic agus sreafaí sa treoir tiomsaithea chomhaontóidh Coiste Staidrimh CEBC agus a fhoilseofar ar shuíomh gréasáin BCE.

3. Cóireáil staidrimh ar chatagóirí sonracha ionstraimí

Agus staidreamh comhiomlán CSEC á thiomsú, ba cheart an láimhseáil seo a leanas a chur i bhfeidhm maidir le catagóirí sonracha ionstraimí

Admhálacha taisclainne: Chun comhaireamh dúbailte a sheachaint, ní mór eisiúintí admhálacha taisclainne a eisiamh ó staidreamh comhiomlán CSEC.

Eisiúintí le cóid ISIN iolracha: Chun comhaireamh dúbailte a sheachaint, ní mór eisiúintí, a shainaithnítear trí chóid iolracha ISIN (e.g. toisc go n-eisítear codanna éagsúla d’urrús faoi rialacha rialála éagsúla nó go ndéantar iad a thaisceadh le taisclanna éagsúla), a áireamh i staidreamh comhiomlán CSEC ach amháin sa mhéid go bhfuil na híocaíochtaí faoi seach gan íoc clúdaithe cheana féin faoi chód ISIN difriúil.

Urrúis fiachais dheighilte: Chun comhaireamh dúbailte a sheachaint, ní mór eisiúintí urrúis fiachais dheighilte a áireamh i staidreamh comhiomlán CSEC ach amháin sa mhéid nach bhfuil na méideanna faoi seach neamhíoctha cumhdaithe cheana féin ag an urrús fiachais bunaidh faoi seach.

Sealúchais urrús dílse: Ní mór staidreamh comhiomlán CSEC a thiomsú ar bhonn comhlán agus sealúchais dílse urrús a chumhdú, lena n-áirítear (i) urrúis arna ndíol ar an margadh agus arna gceannach ar ais ag an eisitheoir agus (ii) urrúis arna n-eisiúint go héifeachtach ach arna gcoinneáil ag an eisitheoir (7).

4. Luacháil

Maidir le hurrúis fiachais agus scaireanna liostaithe, tiomsaítear staidreamh comhiomlán CSEC ar luach an mhargaidh. Maidir le hurrúis fiachais amháin, tiomsaítear staidreamh comhiomlán CSEC freisin ag aghaidhluach agus le haghaidh stoc urrús fiachais ar luach ainmniúil. Tugtar achoimre sa tábla thíos ar na modhanna luachála a úsáideadh chun staidreamh comhiomlán CSEC a thiomsú:

Cineál ionstraime Stoic agus sreafaí ag margadhluach Stoic agus sreafaí ag aghaidhluach Stoic ag luach ainmniúil Urrúis fiachais ✓ ✓ ✓ Scaireanna liostaithe ✓ N/B N/B

5. Forbhreathnú ar mhiondealuithe

Maidir le heisiúintí gach Ballstáit ar leith atá sa limistéar euro, agus an limistéir euro ina iomláine, déantar staidreamh comhiomlán CSEC a thomhas in euro agus a thiomsú i gcomhréir leis na miondealuithe a shainítear sna táblaí seo a leanas. Tá na bríonna atá sainmhínithe i Roinn 1 ar ‘Cumhdach agus Aicmithe’ ag na cóid earnála a úsáidtear sna táblaí.

Tábla A1

Ordlathas urrús fiachais 1 – Miondealuithe ar phríomhaibíocht agus ar chineál ráta úis do Bhallstáit aonair atá sa limistéar euro agus don limistéar euro ina iomláine

Tábla A2

Ordlathas urrús fiachais 2 – Miondealuithe mionsonraithe ar chineál ráta úis do Bhallstáit aonair atá sa limistéar euro agus don limistéar euro ina iomláine

Tábla A3

Ordlathas urrús fiachais 3 – Miondealuithe mionsonraithe ar aibíoct bhunaidh do Bhallstáit aonair atá sa limistéar euro agus don limistéar euro ina iomláine

Tábla A4

Ordlathas urrús fiachais 4 – Miondealuithe mionsonraithe ar aibíocht iarmhair do Bhallstáit aonair atá sa limistéar euro agus don limistéar euro ina iomláine

Tábla A5

Miondealuithe ar scaireanna liostaithe do Bhallstáit aonair atá sa limistéar euro agus don limistéar euro ina iomláine

Maidir le heisiúintí urrús fiachais na coda eile den domhan nach bhfuil sa limistéar euro, ní mór staidreamh comhiomlán CSEC a thomhas in euro agus a thiomsú i gcomhréir leis na miondealuithe a shainítear sna táblaí seo a leanas. Tá na bríonna atá sainmhínithe i Roinn 1 um ‘Cumhdach agus Aicmithe’ ag na cóid earnála a úsáidtear sna táblaí.

Tábla A6

Ordlathas urrús fiachais 1 – Miondealuithe mionsonraithe ar phríomhaibíocht agus ar chineálacha rátaí úis don chuid eile den domhan nach bhfuil sa limistéar euro.

Tábla A7

Ordlathas urrús fiachais 2 – Miondealuithe mionsonraithe ar chineálacha rátaí úis don chuid eile den domhan nach bhfuil sa limistéar euro.

Tábla A8

Ordlathas urrús fiachais 3 – Miondealuithe mionsonraithe ar aibíocht bhunaidh don chuid eile den domhan nach bhfuil sa limistéar euro.

Tábla A9

Ordlathas urrús fiachais 4 – Miondealuithe mionsonraithe ar aibíocht iarmhair don chuid eile den domhan nach bhfuil sa limistéar euro

6. Próiseas tiomsaithe le haghaidh staidreamh comhiomlán CSEC

Tiomsaítear staidreamh comhiomlán CSEC go lárnach agus go huathoibríoch agus tá siad bunaithe ar na sonraí mír ar mhír atá san áireamh sa CSDB. Táirgeann an próiseas tiomsaithe comhiomláin an leibhéil is ísle atá léirithe i dTáblaí A1 go A9 (cealla a aithnítear leis an litir ‘L’ nó ‘L*’). Déantar na comhiomláin eile go léir a shainmhínítear i dTáblaí A1 go A9 a tháirgeadh trí na comhiomláin an leibhéil is ísle sin a huaschomhiomlánú.

7. Fíorú agus DQM ar staidreamh comhiomlán CSEC

Déanfaidh BCE a dhícheall chun staidreamh comhiomlán CSEC a thiomsú agus a chur ar fáil ar bhonn laethúil chun fíorú rialta na gcomhiomlán a chumasú.

Comhiomláin tosaigh agus comhiomláin rialta a fhíorú

I gcomhréir leis an amchlár i dTábla 2 d’Iarscríbhinn II a ghabhann leis an Treoirlíne seo, ní mór don BCE agus do na BCNanna staidreamh comhiomlán tosaigh agus rialta CSEC a fhíorú faoi dheireadh an seachtú lá oibre den mhí féilire tar éis mhí tagartha an bhabhta reatha táirgthe chun a áirithiú go bhfuil gach tacar de shraitheanna tosaíochta CSEC fíoraithe.

Ní mór don BCE agus do na BCNanna a ndícheall a dhéanamh chun staidreamh comhiomlán tosaigh CSEC a fhíorú, agus an fíorú sin a bhunú ar fhaisnéis atá ar fáil go héasca dóibh, agus ní mór dóibh creatúlacht na gcomhiomlán faoi seach a scrúdú. Ní mór staidreamh comhiomlán tosaigh CSEC a mharcáil mar ‘luachanna sealadacha’ sna sonraí scaipthe.

Ní mór don BCE agus do na BCNanna staidreamh comhiomlán rialta CSEC a fhíorú go críochnúil agus an fíorú sin a bhunú ar an bhfaisnéis go léir atá ar fáil faoi láthair lena n-áirítear sonraí tagarmharcála eile atá ar fáil lasmuigh den CSDB. Ní mór staidreamh comhiomlán rialta CSEC a mharcáil mar ‘gnáthluachanna’ sna sonraí scaipthe.

Tosaíocht a thabhairt don obair fhíoraithe

Chun sreabhadh oibre fíoraithe éifeachtúil a áirithiú agus chun dúbailt na hoibre fíoraithe a sheachaint, ní mór d’fhíorú staidreamh comhiomlán CSEC díriú ar ‘shraith tosaíochta CSEC’, i.e. an staidreamh comhiomlán CSEC is ábhartha ar an leibhéal is ísle. Agus na sraitheanna tosaíochta á bhfíorú, áiritheofar go bhfíorófar na comhiomláin ardleibhéil go léir atá bunaithe ar na sraitheanna seo agus go pointe suntasach déantar comhiomláin fhorluiteacha ghaolmhara a fhíorú freisin.

Is ionann sraitheanna tosaíochtaí CSEC an staidreamh comhiomlán CSEC is ábhartha do thír arna dtomhas ag a suimeanna gan íoc arna shloinneadh mar sciar de suimeanna atá gan íoc i gcomhiomláin gheilleagair iomláin CSEC le haghaidh urrúis fiachais agus arna dtomhas ag a gcaipitliú margaidh arna shloinneadh mar sciar den chaipitliú margaidh do chomhiomláin an gheilleagair iomláin CSEC le haghaidh scaireanna liostaithe. Sainmhínítear sraitheanna tosaíochta mar an staidreamh comhiomlán CSEC ar an leibhéal is ísle do stoic ag margadhluach a theastaíonn chun tairseach DQM Sprioc 2 a bhaint amach don tír sin.

Maidir le hurrúis fiachais, clúdaíonn staidreamh comhiomlán CSEC ceithre ordlathas fhorluiteacha mar atá sainmhínithe i dTáblaí A1 go A4 agus A6 go A9. Chun dúbailt oibre a sheachaint, tá sainaithint shraitheanna tosaíochta CSEC le haghaidh urrúis fiachais bunaithe ar na comhiomláin 'ghearrthéarmacha ag an aibíocht bhunaidh' ar an leibhéal is ísle agus ar chomhiomláin 'fadtéarmacha ag an aibíocht bhunaidh' le haghaidh 'cúpón seasta' agus ' cúpón nialasach’ mar a shainmhínítear i dTáblaí A1 agus A6, agus ar na comhiomláin ‘ráta athraitheach nasctha le boilsciú’, ‘ráta úis nasctha le ráta athraitheach’ agus ‘ráta athraitheach atá nasctha le praghas sócmhainne’ ar an leibhéal is ísle mar a shainmhínítear i dTáblaí A2 agus A7. Áirithítear leis sin fíorú mionsonraithe ar na miondealuithe de réir cineáil ionstraime chomh maith le fíorú ardleibhéil ar na miondealuithe de réir aibíochta (i.e. gearrthéarmach vs. fadtéarmach tráth na haibíochta bunaidh).

Maidir le scaireanna liostaithe, tá sainaithint shraitheanna tosaíochta CSEC bunaithe ar na comhiomláin an leibhéil is ísle atá sainithe i dTábla A5.

Ní mór staidreamh comhiomlán CSEC a fhíorú ar leibhéal na ‘dtacar de shraitheanna’, arb é atá ann na comhiomláin ghaolmhara do na trí mhodh luachála (i.e. margadhluach, luach ainmniúil, agus aghaidhluach) agus cineálacha na cúig shraith (i.e. stoic, eisiúintí comhlána, fuascailtí). , athluachálacha, agus athruithe eile ar mhéid), a roinneann na miondealuithe atá fágtha. Ciallaíonn sé sin go gcaithfidh fíorú sraitheanna tosaíochta CSEC an tacar iomlán sraitheanna a bhaineann leis na sraitheanna tosaíochta CSEC faoi seach (‘tacair de shraitheanna tosaíochta CSEC’) le haghaidh stoc ar mhargadhluach a chumhdach i gcónaí.

Má léiríonn tacair de shraitheanna tosaíochta CSEC athrú suntasach ar shuimeanna iomlána gan íoc nó ar chaipitliú margaidh tar éis iad a fhíorú ach roimh an spriocdháta le haghaidh fíoraithe mar a shainmhínítear sa tráthchlár i dTábla 2 d’Iarscríbhinn II a ghabhann leis an Treoirlíne seo, ní mór don CBSC na tacair sraitheanna faoi seach a thabhairt chun suntais agus ní mór do na tacair sraitheanna faoi seach a fhíorú arís.

DQM staidreamh comhiomlán CSEC

Agus na sraitheanna tosaíochta CSEC á bhfíorú agus á ndearbhú, ní mór don BCE agus do na BCNanna scrúdú a dhéanamh ar amsraith na dtacar sraitheanna gaolmhara le haghaidh na saincheisteanna cáilíochta sonraí a d’fhéadfadh a bheith ann:

— Asluiteacha, i.e. luachanna atá difriúil go suntasach ó luachanna eile an tsraith ama faoi seach;

— Neamhréireachtaí sreafaí-stoic, i.e. tréimhsí tagartha nach ionann stoic reatha agus suim na stoc roimhe sin móide eisiúintí comhlána lúide fuascailtí móide athluachálacha, a d’fhéadfadh a bheith mar thoradh ar athruithe eile ar an méid nó ar shaincheisteanna cáilíochta sonraí.

Má shainaithníonn BCE agus BCNanna saincheisteanna ábhartha maidir le cáilíocht sonraí staidrimh le linn fíorú staidreamh comhiomlán tosaigh agus rialta CSEC, ní mór dóibh na saincheisteanna sin a cheartú i mbunshonraí an CSDB mír ar mhír in am trátha ach tráth nach déanaí ná an spriocdháta a shonraítear san amchlár i dTábla 2 d’Iarscríbhinn II a ghabhann leis an Treoirlíne seo. Léireofar ceartúcháin ar na bunsonraí mír ar mhír i staidreamh comhiomlán CSEC a thiomsaítear sa phróiseáil thar oíche don lá dár gcionn.

(1) Ar fáil ar shuíomh gréasáin an Chiste Airgeadaíochta Idirnáisiúnta ag www.imf.org.

(2) Mar a bhunaítear le Rialachán (AE) Uimh. 549/2013.

(3) Catagóirí F.3 agus F.511 de CCE 2010.

(4) Meastar urrúis a bheith eisithe go héifeachtach (fiú murar díoladh le haonán eile roimhe seo iad) nuair: (i) a ndéantar iad a thaifeadadh i gclár comhardaithe cuntasaíochta an eisitheora; nó (ii) a úsáidtear iad nó atá siad ar fáil lena n-úsáid ag an eisitheoir le haghaidh oibríochtaí margaidh.

(5) I gcodarsnacht leis sin, ceadaíonn CCE 2010 (5.150) go teoiriciúil idirbhearta den sórt sin a thaifeadadh, toisc go ndeirtear ann: ‘Taifeadtar liostú mar eisiúint scaireanna liostaithe, agus mar fhuascailt scaireanna neamhliostaithe […] i gcás inar iomchuí.’

(6) I gcodarsnacht leis sin, ceadaíonn CCE 2010 (5.150) go teoiriciúil idirbhearta den sórt sin a thaifeadadh, toisc go ndeirtear ann: ‘[…] déantar díliostú a thaifeadadh mar fhuascailt scaireanna liostaithe, agus mar eisiúint scaireanna neamhliostaithe i gcás inar iomchuí.’

(7) Féach fonóta 4.